قصة الاغنية
جان بالناصرية زلمه خير.. الله امفضل عليه وعنده بساتين نخل وعنده اثنين ولد كبار. وتوفت زوجته وتزوج وحده غيرها. الله رزقه منها وليَد مثل حسنها لكن الله اخذ امانته وتوفت المره وگامت نسوان الاخوة بتربية الطفل .ولما حانت منية الاب جمع اولاده وكاللهم..ذمه ابرگبتكم اخوكم الزغير اريد يبقى امدلل طول عمره! فتعهد الاخوة لابوهم بذلك وكبر الطفل وصار شاب مدلل
وجان لمن يجي موسم لگاط التمر تجي اللاگوطات من كل مكان للعمل بالبساتين وجان الشاب يركب فرسه ويتجول بالبساتين يشوف اللاگوطات وهن يجمعن التمر بالسلال ...ومره من المرات لمحت عينه شابة حلوه بين اللاگوطات. فلما رفعت راسها من سلة التمر فاذا هي سبحان الخلاق! وبقى الشاب يجي على فرسه يشوفها ساعه ويرجع لداره بهذه الاثناء جانت نسوان اخوته وهن بنات {شيوخ} كلمن تريد تزوجه من احدى قريباتها. يوم من الايام طلب منه اخوته يختار وحده من البنات اللي اختارتهن نسوانهم. الشاب رفض وبعد الالحاح عليه اخبر اخوه الاكبر بعشقه للاگوطة التمر. وهنا قامت القيامة شلون وهو ابن شيوخ وثري يتزوج لاگوطة تمر. الولد اصر ..لو هاي لو ما اتزوج فراح الاخو حتى يتعرف عليها شافها مثل ما وصفها الشاب اله
ومن استفسرمن امها بينت الفتاة يتيمة من اهل البصرة تجي كل سنه وقت اللگاط تجمع التمر فخطب بنتها لأخوه ورفضت بسبب الفارق الاجتماعي بينهم لكن الاخ الاكبر اصر فوافقت.
وطلب الاخوة لزوجاتهم ان يدللن الفتاة على ان لاتطبخ ولا تمسح يجيها الاكل ويه زوجها. فشانت على الزوجات وهن بنات شيوخ ان يخدمن لاگوطة التمر فأحست الفتاة بتذمر النسوة ودب الخلاف بين الاخوين وزوجاتهم.
في احد الايام رجع الشاب للبيت وجان الوقت شتا ورجليه متلوثات بالطين زوجته حضرتله الطشت وتكعده على كرسي وتخلي رجلها( قدمها) بالطشت ورجليه على رجلها حتى تغسلهن
تشكر منها وكال عندج امنيه احققها الج
كالتله اي بس ماتكدر تحققها
كال احققها ولو على نفسي
كالت ماتكدر
كاللها جربي وانت تشوفين.
كالت احلف بالعباس ابو فاضل تسويها فحلف
كالتله ..طلگني..
اشلوون...؟
كالت مثل ما سمعت
راح لاخوته يبجي شكد حاولوا يقنعوها مافاد
وهي تكول لا تنسه تره بيناتنه العباس هنا صار الشاب مجبور فطلكها ودز على امها تاخذها وياه للبصره.
وسألها تحبين احد غيري وتردين تزوجينه؟
كالت وعيونها تجري دموع {لو الك لو للگاع صك وامهر اعليه}
فاخذها لمحطة القطار القديمة اللي جان اسمها المگير محطة قطار اور حاليا...ليودعها
وتكمل قصيدة المرحوم زامل سعيد فتاح بقية القصة..
مشيت اويا للمگير اودعنه
#ياس_خضر #زامل_سعيد_فتاح #رمضان #صور
#اغاني #عتاب #حزن #سعدون